**Ecou de Iarnă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou de Iarnă

Din cer de plumb înnourat cu-aspect de iarnă

Cad fulgii albi de nea, peste pământul rece,

În zbor s-aude-un croncănit de corb ce trece

Şi croncănitul său sinistru, sună ca o goarnă.

În timp de iarnă, sunt zile ce le vom petrece

Văzând cum norii suri,... continuă să cearnă

Încărcătura lor de puf ce-n aer o răstoarnă,

În măiestria-i fină, ce omul n-o poate întrece.

La munte, peste tot, pe şesurile din câmpii,

Mantia albă de zăpadă, în troiene se întinde;

Pe derdeluş, veseli, apar mulţime de copii...

Rotindu-ţi ochii-n depărtări cât poţi cuprinde,

Vezi, că-i numai alb, şi-n atitudinile lor sglobii,

Priveşti cu nostalgie, cum bucuria îi cuprinde.

Flavius Laurian Duverna